In progress dokumentum

**Projekt neve**: Rentify -Ingatlanbérlés   
**Dátum**: 2024.11.12  
**Készítette**: Varga Antónia

**1. Bevezetés**

A ingatlanbérlő oldal projekt célja egy olyan dinamikus és modern weboldal létrehozása, amely egyszerű, gyors és hatékony megoldást nyújt a felhasználók számára ingatlankeresése és -foglalásra. A projekt megvalósításával szeretnénk megkönnyíteni a felhasználók számára a különböző szálláslehetőségek böngészését, a foglalási folyamat lebonyolítását, valamint a foglalásaik kezelését egy felhasználóbarát platformon keresztül.

A projekt ötlete abból a megfigyelésből született, hogy a digitális világban egyre nagyobb szerepet kapnak az online foglalási rendszerek, amelyek nemcsak gyorsabbá, de kényelmesebbé is teszik a költözők számára az ideális otthon megtalálását. Ezen kívül, a webfejlesztés iránti személyes érdeklődés és a kihívás, hogy egy összetett, mégis intuitív rendszert hozzunk létre, szintén közrejátszott a projekt választásában.

Jelen dokumentáció az oldal fejlesztésének folyamatát és aktuális állapotát mutatja be

Katona Alexandra, Jancsurák Napsugár és Varga Antónia alkotta csapat vagyunk, és egy ingatlanbérlési platform megvalósításán dolgozunk.

**Csapatelosztás:**

1. Jancsurák Napsugár feladata volt az első sprintbe, a GitHub repository létrehozása, illetve a statikus oldalak fejlesztése is.
2. Katona Alexandra feladatai közé tartozott, az oldal logikai tervének megalkotása, az adatbázis terv létrehozása illetve, a felhasználói dokumentáció megírásában is részt vett.
3. Varga Antónia: Részt vett a felhasználói dokumentáció megírásában, UX/UI desgin tervek megrajzolása, segítette a statikus oldalak fejlesztésében, illetve szerkeszti az In-progress dokumentációt.

Az első sprint során célunk a statikus oldalak létrehozása volt, amelyek az alapvető funkciókat és a felhasználói élmény alapját képezik. Ezen belül Jancsurák Napsugár vállalta a főoldal, valamint az ingatlanokhoz kapcsolódó menüpont kidolgozását. Az ingatlanok menüpont alatt a felhasználók különböző ingatlanokra kereshetnek rá, valamint részletes információkat érhetnek el az egyes ingatlanokról. A munkáját alapos tervezéssel végezte, és az említett oldalak teljes kivitelezésével 2024. november 15-én végzett. Továbbá az Ő feladata volt a projekt számára szükséges GitHub repository-k létrehozása is, amelyet már a feladatok meghatározása során, a sprint elején elkészített. Ez biztosította a fejlesztési folyamatok egységes tárolását és nyomon követhetőségét.

Varga Antónia a sprint keretében több különböző, statikus oldal megvalósítását vállalta, amelyek közvetlenül kapcsolódnak a felhasználói hitelesítéshez. Az általa készített bejelentkezési oldal lehetővé teszi, hogy a felhasználók biztonságosan hozzáférjenek az oldal funkcióihoz, míg a regisztrációs felület az új felhasználók belépését segíti elő. Emellett elkészítette a jelszó visszaállítására szolgáló oldalt is, amely praktikus megoldást kínál az elfelejtett jelszavak kezelésére. Ezeket az oldalakat gondos tervezés és fejlesztés után 2024. november 14-én sikeresen befejezte. Varga Antónia feladatai közé tartozott az oldal vázszerkezeti rajzának elkészítése is, amely az oldalak felépítését és a különböző funkciók elrendezését határozta meg. A vázlatot a Figma nevű tervezőeszköz segítségével készítette el, amely lehetőséget nyújtott a vizuálisan letisztult és logikusan strukturált terv elkészítésére. Ezt a munkát 2024. november 15-én zárta le. Antónia fontos szerepet játszott az "In-progress" dokumentáció szerkesztésében is, amely a projekt állapotának, az előrehaladásnak, valamint a feladatok teljesítésének folyamatos nyomon követését szolgálja. A dokumentációt rendszeresen frissíti az egyes feladatok befejezésekor és a sprint során bekövetkező változások alapján, így biztosítva az átláthatóságot és a csapattagok tájékoztatását. Ezen kívül részt vett a felhasználói dokumentáció kidolgozásában is, amely a rendszer használatával kapcsolatos útmutatókat és részletes leírásokat tartalmaz. A dokumentáció fejlesztése során szorosan együttműködött Katona Alexandrával, aki szintén aktívan hozzájárult ehhez a munkához.

Katona Alexandra felelősségei között kiemelt szerepet kapott a projekt adatbázisának megtervezése, amely a rendszer alapvető működését támogatja. Az adatbázis tervezési folyamata során a logikai összefüggések, táblák és relációk precíz kidolgozására törekedett, hogy az megfeleljen a projekt igényeinek. Az adatbázist a phpMyAdmin nevű felületen hozta létre 2024.11.07-én. Ezen túlmenően Katona Alexandra feladatai közé tartozott az oldal logikai tervének megalkotása is, amely a rendszer működését és a funkciók közötti kapcsolódási pontokat határozta meg. Ez a tervezés kulcsfontosságú volt ahhoz, hogy a projekt alapvető funkcionalitása jól definiált legyen, és a különböző fejlesztési elemek harmonikusan illeszkedjenek egymáshoz. Ezt paint segítségével hozta létre 2024.11.12-én. Alexandra továbbá aktívan közreműködött a felhasználói dokumentáció megírásában, amely a rendszer használatát és funkcióit részletezi. A dokumentáció elkészítésében betöltött szerepe különösen fontos volt, mivel a felhasználói útmutató elősegíti a platform könnyebb megértését és használatát mind a végfelhasználók, mind a fejlesztők számára. Emellett jelentős támogatást nyújtott a bejelentkezési oldalak tervezésében is. Habár ezek konkrét kivitelezése más csapattag feladata volt, Alexandra ötleteivel és tervezési javaslataival hozzájárult ahhoz, hogy a felhasználói hitelesítési folyamatok, egyszerűek és felhasználóbarátak legyenek. Munkája során rendszeresen együttműködött a csapat többi tagjával, biztosítva, hogy a projekt minden eleme összhangban legyen egymással.